
Изпълнителният съвет на Фонд „Научни изследвания“ на основание чл. 18 от Закона за насърчаване на научните изследвания, вр. чл. 19, ал. 1 и чл. 20, ал. 2 от Правилник на Фонд „Научни изследвания“ и въз основа на решение на Изпълнителен съвет на Фонд „Научни изследвания“ от Протокол № 20/15.05.2020 год.
ОБЯВЯВА
КОНКУРС ЗА  УПРАВИТЕЛ НА ФОНД „НАУЧНИ ИЗСЛЕДВАНИЯ“

Фонд „Научни изследвания” (ФНИ) е създаден със Закона за насърчаване на научните изследвания и има за цел да подкрепя финансово проекти и дейности за насърчаване и развитие на научните изследвания в съответствие с Европейската рамка за държавна помощ за научни изследвания, развитие и иновации (ОВ, С 198 от 27.06.2014 г.); Националната стратегия за научни изследвания; Националната програма за реформи; рамкови програми с определени приоритети на Европейския съюз, както и други европейски и международни инициативи.
Дейността на ФНИ е регламентирана от Закона за насърчаване на научните изследвания  и Правилник на Фонд „Научни изследвания”.
От избрания кандидат се очаква въз основа на договор за управление със срок 2 години да изпълнява функциите, посочени в чл. 21 от Правилник на Фонд „Научни изследвания“.
I. ИЗИСКВАНИЯ КЪМ КАНДИДАТА
Кандидатите трябва да отговарят на всички посочени по-долу минимални и специфични изисквания, определени в Правила за провеждане на конкурс за управител на ФНИ, приети с решение на ИС на ФНИ, а именно:
· български гражданин;

· завършено висше образование;

· притежава образователна и научна степен „доктор“ или научната степен „доктор на науките“;

· към датата на обявяване на конкурса да не е навършил 65 години;

· да притежава най-малко 3 години опит:

· на управленска длъжност в научна организация или във висше училище или негово звено, или

· в управление на проекти или програми (като ръководител на  научни колективи на успешно завършени международни или национални научноизследователски проекти, финансирани на конкурсен принцип; като научни ръководители на докторанти, придобили образователна и научна степен „доктор") в областта на научните или научно-приложните изследвания, или 

· в мониторинг и контрол на проекти или програми в областта на научните или научно-приложните изследвания;

· да познава нормативната уредба и националните стратегически документи, свързани с финансиране на научни изследвания и дейността на Фонд „Научни изследвания“;

· да притежава основни компютърни умения за работа с офис приложения и владее английски език;

· не е осъждано за умишлено престъпление от общ характер на лишаване от свобода; 

· не е ректор, заместник-ректор и декан на факултет във висшe училищe; председател, заместник-председател и научен секретар на Българската академия на науките и на Селскостопанската академия; директор и заместник-директор на научeн институт, на национален център по проблемите на общественото здраве или ръководител на други научно организация и техните заместници; ръководител или член на научен колектив на текущи проекти, които са финансирани от ФНИ;

· не е лице, причинило виновно имуществени вреди на Фонда;

· не е лице, поставено под запрещение.

II. НАЧИН НА ПРОВЕЖДАНЕ НА КОНКУРСА: 
Конкурсът се провежда на три етапа:

· подбор на основа на представените документи за степента на покриване на минималните и специфичните изисквания;

· оценка на писмена концепция за организацията и дейността на Фонда, представена от кандидата;

· събеседване с Изпълнителния съвет.

Необходими документи за кандидатстване:

· Заявление за участие в конкурса;
· CV по европейски формат;
· Валидно свидетелство за съдимост, издадено за участие в конкурса;
· Копие от документ за завършено висше образование и за образователна и  научна степен „доктор“ или научната степен „доктор на науките“, като при подаването на документа се представя и съответния оригинал;
· Документи, удостоверяващи придобити научни степени или заемане на академични длъжности;
· Декларация – образец Приложение № 1;
· Декларация – образец Приложение № 2;
· Декларация – образец Приложение № 3;
· Описание на опита на кандидата в управление или мониторинг и контрол на проекти или програми в областта на научните изследвания или на научните организации или на висшите училища;
· Документи, удостоверяващи опит в управлението на проекти  или програми в областта на научните изследвания или на научни организации или на висши училища като трудов договор с длъжностна характеристика, граждански договори, за ръководителите на проекти – копие от подписан договор, от който е видно, че кандидатът е ръководител, както и други еквивалентни документи, доказващи опита в управлението. По преценка на кандидата се представят и референции/препоръки;
· Документи, удостоверяващи опита в мониторинг или контрол на национални и международни проекти или програми в областта на научните изследвания като граждански договори, трудов договор с длъжностна характеристика, аналогични договори, сключени с европейски и/или чуждестранни институции или друг еквивалентен документ, доказващ опита в мониторинг и контрол. По преценка на кандидата се представят и референции/препоръки;
· Документи, удостоверяващи владеене на английски език;
· Концепция за организация и дейността на Фонда – до 10 стр. (на български и английски език)

· Други документи по преценка на кандидата.
Документите трябва да бъдат представени в електронен и хартиен вариант.

III. СРОК И МЯСТО ЗА ПОДАВАНЕ НА ДОКУМЕНТИТЕ:

Краен срок за подаване на документите –  01 юли 2020 г. включително до 16.30 часа.
Документите следва да бъдат представени лично в сградата на Фонд „Научни изследвания“  с адрес: гр. София, бул. „Александър Стамболийски“ № 239Б, ет. 3, деловодство, всеки работен ден, телефони за контакт с „Човешки ресурси и деловодство“ - 02 444 27 28, 0887 691 955.
Общодостъпно място, на което ще се обявяват списъците или други съобщения във връзка с конкурса, е електронната страница на Фонд „Научни изследвания“ (www.fni.bg).
Образци по конкурса могат да се изтеглят от електронната страница на Фонд „Научни изследвания“ (www.fni.bg).
Седалище: 1000 София, бул. „Княз Александър Дондуков“ 2 А

Адрес за кореспонденция : 1309 София бул. „Александър Стамболийски” 239 Б ет. 3, 4 и 5

www.fni.bg

